Diari Oficial de la Generalitat Valenciana


Sumari del DOGV 3948, del 27-02-2001 (2001/1759)

Informació pública de la proposta de programa d'actuació integrada de la unitat d'execució número 37 del PGOU de Castelló.
--------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1759


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública de la proposta de programa d'actuació integrada de la unitat d'execució número 37 del PGOU de Castelló. [2001/M1759]
  
Aquest anunci anul·la i deixa sense efecte el publicat per la mateixa mercantil en el Diari Oficial de la Generalitat Valenciana número 3.937, de data 12 de febrer de 2001.
  
La mercantil Gestora Urbana Municipal, SA (Gumsa) ha formulat proposta de programa d'actuació integrada de la unitat d'execució número 37 del PGOU de Castelló, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994), que inclou:
  
- Alternativa tècnica.
  
- Avantprojecte d'urbanització
  
Als efectes oportuns, es fa constar:
  
- Que l'objecte d'aquest el constitueix la programació de l'àmbit de la unitat de execució esmentada.
  
- Que a l'Ajuntament de Castelló de la Plana existeix una còpia de l'alternativa tècnica i proposta de programació als efectes establits en l'article 48 de l'esmentada llei; el programa i l'alternativa tècnica protocol·litzats es troben a la Notaria del senyor Joaquín Serrano Yuste, ubicada a Castelló de la Plana, plaça de Santa Clara número 12-5é; l'esmentat programa i la documentació annexa queden sotmesos a informació pública pel termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparèixer en l'esmentada notaria, en dia hàbil i entre les 10.00 i les 14.00 hores, i sol·licitar l'exhibició d'aquesta i obtenir una còpia de l'acta de protocol·lització dels esmentats documents.
  
Així mateix, es fa constar la possibilitat de consultar en l'Ajuntament de Castelló de la Plana, les actuacions derivades de la documentació que hi ha dipositada, i la possibilitat d'incorporar tant les al·legacions que es desitgen formular com alternatives tècniques que pretenguen competir amb l'exposada al públic. Si durant l'exposició al públic d'aquesta iniciativa s'inicia una segona exposició en competència amb aquesta, es procedirà a la pròrroga de terminis regulats en l'article 46.4 de la Llei Reguladora de l'Activitat Urbanística.
  
Es posa en coneixement dels interessats que conclòs el període d'informació pública, i durant els cinc dies hàbils següents podran formular-se proposicions juridicoeconòmiques davant l'Ajuntament de Castelló de la Plana. Finalitzat aquest segon termini, el següent dia hàbil, excepte si és dissabte en què haurà d'entendre's el dia hàbil posterior, tindrà lloc l'acte d'obertura de pliques a l'Ajuntament de Castelló de la Plana.